Tean india
శ్రీలంక, బంగ్లాతో భారత్‌ ముక్కోణపు టి20 సిరీస్‌
న్యూఢిల్లీ: శ్రీలంకలో మార్చి 2018లో జరిగే ముక్కోణపు టి20 సిరీస్‌లో టీమిండియా ఆడనుంది.ఆతిథ్య శ్రీలంకతో పాటు బంగ్లాదేశ్‌తో కలిసి టీమిండియా ముక్కోణపు సిరీస్‌లో పాల్గొంటుంది.ఇదిలా ఉంటే శ్రీలంక కూడా వచ్చే సంవత్సరం భారత పర్యటనకు వచ్చే అవకాశం ఉంది.ఈ పర్యటనలో భాగంగా శ్రీలంక 3 టెస్టులు,5 వన్డేలు,2 టి20 మ్యాచ్‌లు భారత్‌తో ఆడనుంది.అయితే ఈ పర్యటనలకు సంబంధించి అధికారికంగా నిర్ణయం వెలువడాల్సి ఉంది.ఈ ఏడాది ఫిబ్రవరి లో జరిగే ఐసిసి సమావేశంలో బిసిసిఐకి మద్దతుగా శ్రీలంక బోర్డు నిలిచిన సంగతి తెలిసిందే.కాగా ప్రస్తుతం బంగ్లాదేశ్‌ జట్టు శ్రీలంక పర్యటనలో ఉంది.రెండు టెస్టు మ్యాచ్‌లు ఆడేందుకు అక్కడికి వెళ్లింది.ఇప్పటికే ముగిసిన తొలి టెస్టులో బంగ్లాదేశ్‌ 259 పరుగుల తేడాతో శ్రీలంక చేతిలో పరాజయం చెందింది.ప్రస్తుతం బంగ్లాదేశ్‌,శ్రీలంక జట్ల మధ్య రెండవ టెస్టు జరుగుతుంది.